
Mindszentkálla Község Önkormányzata Képviselő-testületének                                                               2025. május 28-án tartandó nyilvános ülésére

Tárgy:	Mindszentkálla Község Önkormányzata által a Magyar Falu Program keretében „Mindszentkálla, 406. hrsz.-ú út felújítása” pályázat benyújtása 		
Előterjesztő:		Csombó Zoltán polgármester
Előkészítette:		Cséri Mónika műszaki ügyintéző
                                                                                  
	                                                                                Jogszabállyal nem ellentétes



Előterjesztő							dr. Szabó Tímea címzetes jegyző

Tisztelt Képviselő-testület!

[bookmark: _Hlk39735408]Az Agrárminisztérium pályázatot hirdetett a Magyar Falu Program keretében Magyarország területén működő 5000 fő, és ez alatti állandó lakosságszámú települések önkormányzatai részére utak, hidak, járdák kialakítására, fejlesztésére, gyalogos-átkelőhelyek kialakítására, fejlesztésére. A benyújtás határideje: 2025. május 23- 2025. június 23. közötti időszak.

Mindszentkálla Község Önkormányzata tulajdonában lévő, 406. hrsz.-ú Levendula út elnevezésű ingatlanon lévő szilárd burkolatú út állapota nagymértékben leromlott, az elmúlt évek építkezései, közmű építései okán az út burkolata megrongálódott, besüllyedt, beszakadt. Az út felújítására az Önkormányzat nem rendelkezik forrással, így a pályázat adta lehetőséget szeretné kihasználni, hogy forráshoz juthasson.

A szilárd burkolat felújítása a vonatkozó útügyi jogszabályok alapján nem engedélyköteles építési tevékenység, de a pályázat benyújtásához, elbírálásához kötelező tervezői nyilatkozat, műszaki leírás, helyszínrajz benyújtása, így szakirányú tervező megbízása szükséges. Erre a feladatra megbízásra került Süveges Csaba tervező, akinek tervezői munkadíja nettó 250.000 Ft+ÁFA, összesen 317.500 Ft.  

A pályázathoz benyújtandó árajánlat beszerzése, valamint a legkedvezőbb ajánlat kiválasztása érdekében Mindszentkálla Község Önkormányzata 3 vállalkozástól kért be árajánlatot.
A 3 vállalkozás az alábbiak szerint adta meg árajánlatát:

Nimárk Kft. (8200 Veszprém, Lóczy L. u. 4/A.) 6.457.000 Ft+ÁFA, összesen: 8.200.390 Ft

Dati-sped Kft. (8227 Felsőörs, Fenyves u. 37.) 5.989.000 Ft+ÁFA, összesen: 7.606.030 Ft

Mező- Bau Invest 09 Kft. (1115 Budapest, Etele út 48/B. 1. em. 7.) 6.331.800 Ft+ÁFA, összesen 8.041.386 Ft

Az ajánlatok jelen előterjesztés mellékletét képezik.

Kérem, hozzák meg döntésüket.

Határozati javaslat:

 MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK
                                                   …/2025. (….) HATÁROZATA

A Magyar Falu Program keretében „Mindszentkálla, 406. hrsz.-ú út felújítása” alprogramban pályázat beadásáról

Mindszentkálla Község Önkormányzata Képviselő-testülete elhatározza, hogy a Magyar Falu Program keretében utak, hidak, járdák kialakítására, fejlesztésére, gyalogos-átkelőhelyek kialakítására, fejlesztésére vonatkozó alprogramra pályázatot nyújt be az Önkormányzat tulajdonában lévő 406. hrsz.-ú ingatlanon lévő szilárd burkolatú út felújítására.

A beruházás megvalósításához Mindszentkálla Község Önkormányzata önerőt nem biztosít. 

A Képviselő-testület a Mindszentkálla, 406. hrsz.-ú ingatlanon lévő szilárd burkolatú út felújítására vonatkozóan elfogadja a Dati –Sped Kft. (8227 Felsőörs, Fenyves u. 37.) 5.989.000 Ft+ÁFA, összesen: 7.606.030 Ft összegű árajánlatát.

Felhatalmazza a Polgármestert a pályázat benyújtására, az ehhez szükséges intézkedések megtételére, továbbá pozitív elbírálása esetén a pályázat megvalósítására, a kivitelezési munkálatokra vonatkozó vállalkozási szerződés megkötésére és a munkálatok elvégeztetésére. 
									
Felelős: Csombó Zoltán polgármester
Határidő: azonnal, valamint a pályázati felhívásban meghatározottak szerint 




